বি. এম. জুলফিকার রায়হান, তালা (দিনাজপুর২৪.কম) তালার মুড়াকলিয়া গ্রামে এক হতদরিদ্র মুক্তিযোদ্ধার ভিটামাটি জোর পূর্বক দখল নিচ্ছে জামায়াত নেতা। আর এই অপকর্মে সার্বিক সহযোগীতা করছে তালা উপজেলা ওলামালীগের সভাপতি ও স্থানীয় ইউপি সদস্য আব্দুল গোফুর সরদার। শনিবার বিকালে তালা রিপোটার্স ক্লাবে সাংবাদিক সম্মেলনে বীর মুক্তিযোদ্ধা মোহাম্মাদ আলী এই অভিযোগ করেছেন। বৃদ্ধ মুক্তিযোদ্ধা মোহাম্মাদ আলী ভিক্ষাবৃত্তি করে তাঁর জীবীকা নির্বাহ করেন। তিনি উপজেলার মুড়াকলিয়া গ্রামের মৃত. মো. আব্দুল জব্বার মোড়লের পুত্র।